AksaraLLM/aksara-bahasa-daerah-v1 huggingface dataset:
Djamil Suherman utawi ingkang asring kaserat Djamil Soehermanmiyos ing Surabaya mliginipun ing Sidoarjo, Jawa Wétan, Indonésia ing tanggal 24 April 1924 saha tilar dunya ing Bandung, Jawa Kulon ing tanggal 30 Novèmber 1985 inggih punika salah satunggaling sastrawan Indonésia ingkang aktip ndamel karya-karyanipun ingkang wujud artikel saha puisi.
Piyambakipun minangka jurnalis saha penggurit. Namanipun ugi kaserat kanthi seratan Djamil Soeherman, Jamil Suherman, utawi DS (de-es). Karya-karyanipun ingkang wujud puisi utawi geguritan ing basa Jawi kathah ingkang nedahaken gambaran sosial ingkang kadadosan ing sakitering masarakat Indonésia saha ngewrat babagan tema religius utawi babagan agami saha kathah ingkang kénging pangaribawa saking sekolah tradhisional Islam utawi ingkang asring dipunsebat pesantren ingkang dados dhasaring pagesanganipun nalika piyambakipun taksih sugeng. Ing pungkasaning gesanganipun, piyambakipun inggih minangka reporter saha editor ing percetakan majalah ‘’Gematel’’. Djamil Soeherman inggih misuwur minangka penggurit Indonesia saha sastrawan Indonesia.

Biografinipun 
Djamil Soeherman sasampunipun rampung saking SMA ing kitha lairipun ing taun 1950 lajeng nerasaken sekolahipun wonten ing AAN (Akademisi Administrasi Nagara) ing kitha Bandhung. Lajeng ing yuswa 16 taun sampun dados buruh pabrik ing Surabaya, déné ing yuswa 23 taun sampun dados Sersan Mayor I TNI Brigade 3 Divisi VI Kediri. Djamil Soeherman ugi sampun naté dados guru agamai Islam saha ndhobel dados guru sekolah dhasar ing Surabaya ing taun 1950. Piyambakipun ugi naté makarya wonten ing PN Postel (PTT), ngasuh lembaran kesusastraan kanak-kanak ing ’’Minggu Ria’’ Palembang, saha makarya ing PN Postel Bandhung.
Djamil Soeherman inggih kalebet sastrawan Indonésia ingkang aktip nyerat puisi, cariyos cekak, saha novèl, ugi asring nyerat ing babagan drama saha radio. Seratanipun sampun kapacak wonten ing kathah koran saha majalah, kados ta: Sastra, Horison, Budaya, Kisah, Indonesia, ”Gelanggang” dalam Siasat, Mimbar Indonesia, Merdek, Seriosa, Pena, Drama, Langkah Baru dan Tifa.
Piyambakipun ugi sampun naté dados redaktur kabudayan ing Mingguan Kulawarga, ing Palembang.

Karya-karyanipun 
Karya-karyanipun ingkang wujud puisi, novèl saha carita pendek (cerkak) ing antawisipun inggih kados makaten:
 Muara (sareng kaliyan Kaswanda Saleh, (1958)
 Manifestasi (1963)
 Perjalanan ke Akhirat  (1963; memenangkan hadian}}h kedua Majalah Sastra 1962)
 Umi Kulsum (1983)
 Nafiri  (1983)
 Pejuang-pejuang Kali Pepe (1984)
 Sarip Tambakoso (1985)
 Sakerah (1985).

Cathetan suku 

Lair 1924
Pati 1985
Sastrawan Indonésia
Tokoh dari Surabaya
Tokoh Angkatan 66
Mawie Anantajonie, ingkang miyos ing Teluk Bayur, Padang, Sumatera Barat, 1940, inggih punika salah satunggaling sastrawan Indonésia saha sastra eksil Indonesia.
Piyambakipun kala rumiyin nerasaken kuliah wonten ing Akademi Jurnalistik Dr. Rivai ing Jakarta. Lajeng ing taun 1964 piyambakipun tindak dhateng Beijing, China saha naté kuliah wonten ing Akademi Basa Asing Beijing, lajeng ugi sekolah wonten ing Sekolah Tinggi Ulah raga. Wiwit taun 1989, piyambakipun pindhah dhateng Walanda, lan wiwit taun punika piyambakipun sampun nerbitaken kathah karya- karyanipun ingkang wujud puisi. Sasampunipun kondur saking Walanda, piyambakipun boten naté gadhah wayangan bilih badhé wonten G30S/PKI lan karyanipun kénging pangaribawa saking prahara punika.
Mawie Anantajonie sampun remen nyerat wiwit taksih kuliah ing Sekolah Guru Pendidikan Djasmani (SGPD) Negeri Padang. Karya- karyanipun sampun naté kapacak wonten ing Harian Suara Persatuan dan Mingguan Mimbar Minggu. Sajak saha cerpenipun ugi kapacak wonten ing Bintang Timur, HR Minggu, Mingguan Jalan Rakyat Surabaya. Ing taun 1963, piyambakipun sampun naté dados wartawan Bintang Timur saha pemimpin redaksi majalah bulanan Derap Pelajar ingkang dipuncithak déning IPPI.

Asiling Karya 
Sadangunipun dalem wonten ing RRT (utawi ingkang sapunika misuwur kanthi nama RRC Republik Rakyat Cina), sajak- sajak sanèsipun ingkang sampun naté kapacak ing The Call, Kancah saha Mimbar lndonesia. Wiwit taun 1989, piyambakipun dalem wonten ing nagari Walanda. Kados déné panyerat eksil sanèsipun, Mawie Ananta Jonie ugi nyerat kathah seratanipun wonten majalah,ugi ing majalah Arah saha Arena. Ing taun 1994, piyambakipun kasil ngasilaken buku kempalan sajakipun ingkang kaping pisan kanthi irah- irahan Nyanyian Persahabatan & Sebuah Surat Mangsa Bunga ingkang terbit wonten ing Kreasi No.18. Bukunipun ingkang kaping kalih inggih punika, Janji pada Yang Mati ingkang terbit ing taun 1998. Piyambakipun ugi dados panggurit ingkang seratanipun dipunpacak wonten sesarengan kaliyan penggurit sanèsipun wonten ing Yang Tertindas yang Melawan Tirani I (1997) saha Yang Tertindas yang Melawan Tirani II (1998).
Sajakipun Mawie Ananta ingkang irah- irahanipun “Kunanti bumi memerah darah” kaacak wonten ing majalah “Bintang Timur” ing tanggal 21 Maret 1965. Sajak punika nyariosaken deritanipun satunggaling wanita kéré ing pinggiring Kali Ciliwung.

Cathetan suku 

Lair 1940
Wong urip
Sastrawan Indonésia
Nirwan Dewanto Ingkang miyos wonten ing Surabaya, Jawa Wétan, Indonésia ing tanggal 9|1961 inggih salah satunggaling sastrawan saha pujangga Indonésia. Piyambakipun ugi misuwur saking peranipun minangka Albertus Soegijapranata wonten ing filem biopik Soegija ingkang medal ing taun 2012.

Riwayat Pagesanganipun 
Nirwan sampun remen nyerat puisi nalika taksih lenggah ing SMA. Karya-karyanipun sampun kapacak saha dipunwedalaken déning kalawarta-kalawarta kados ta kalawarta Kuncung dan Kartini. Nirwan kuliah wonten ing Institut Teknologi Bandung ing Bandung, Jawa Kilen, saking taun 1980 dumugi taun 1987. Sasampunipun piyambakipun pikantuk gelar Sarjana Géologi lajeng piyambakipun pindhah dhateng Jakarta. Wonten ing Jakarta, piyambakipun naté makarya dados penyunting sastra saha penyelia kesenian. Piyambakipun ugi ndhèrèk ndhirikaken jurnal kabudayan Kalam lan sampun naté dados ketua redaksinipun lan sapunika ndhèrèk njagi lembar sastra koran Tempo edisi Minggu. Ing mangsa palastra 2007, piyambakipun nggabung kaliyan ’’International Writing Program’’ ing ’’University of Iowa’’, Amérikah Sarékat, lan asilipun inggih saged ngrampungaken buku kanthi irah-irahan Bulo Buli Lima Kaki.
Ing taun 1991 Nirwan naté dados pamedharsabda wonten ing Konferensi Budaya Nasional. Piyambkipun lajeng misuwur kanggé medhar bbagan budaya.  Nirwan dados redaktur kalawarta Kalam nalika dipunwedalaken ing sasi Pebruari 1994, sesarengan kaliyan pujangga sanèsipun inggih punika Goenawan Mohamad.  Ing taun 1996, Nirwan medalaken koleksi esai kanthi irah – irahan Senjakala Kebudayaan..

Asiling Karya 
Nirwan sampun naté dados jawara ing penghargaan Khatulistiwa ing taun 2008 kanggé antologi puisi ingkang irah – irahanipun Jantung Ratu Lebah; penghargaan punika ugi kalebet honorarium ingkang agengipun Rp 100 yuta. Sastrawan cariyos cekak Seno Gumira Ajidarma, minangka juri lomba kasebat ngandharaken bilih antologi kagunganipun Nirwan punika kalebet karya ingkang monumental sanget. Ing taun 2010 Nirwan ngasilaken antologi puisi kanthi irah-irahan Buli-Buli Lima Kaki. Taun sanèsipun sapérangan asiling karyanipun dipunketingalaken sesarengan kaliyan iringan musik saking Dian HP saha garwanipun Nirwan, penyanyi Nya Ina Raseuki, Nirwan ugi maos puisinipun ing kegiyatan wau. Kajawi saking buku Buli Buli Lima Kaki, buku sanèsipun ingkang dipunserat déning Nirwan Dewantoro ing antawisipun inggih punika Prosa 1: Ingatan, Tidak, CintaJantung Lebah Ratu saha Umar Kayam Luar Dalam.
Déné sajak-sajakipun Nirwan Dewantoro ing antawisipun inggih kanthi irah-irahan Telur Mata Sapi, Piring Terbang, Biduanita Botak, Bulan Madu, lan sapanunggalanipun.

Cathetan suku 

Bibliografi

 
 
 
 
 
 
 
 
 

Tokoh ing Surabaya
Sastrawan Indonésia
Lair 1961
Nike, Inc. Ya iku salah sawijining prusahaan sepatu, sandhangan lan piranti-piranti ulah raga saka Amérikah Sarékat kang dadi salah sawajining prusahaan kang gedhé dhéwé ing donya. Dehewek bisa misuwur amarga nyeponsori atlet-atlet kang wis misuwur ingg donya kaya Tiger Woods, Ronaldo lan Michael Jordan. Saliyané iku dhèwèké uga duwé perjanjian kaliyan club-club bal-balan ing donya kaya Manchester United, F.C. Barcelona, Arsenal, F.C. Basel, Juventus, Clube de Regatasd Flamengo, Steaua Bucuresti, AC Sparta Praha, Red Star Belgrade, Inter Milan, VfL Bochum, VfL Wolfsburg, Hertha BSC Berlin, Borussia Dortmund, PSV Eindhoven, Valencia C.F., Urawa Red Diamonds, Kaizer Chiefs, Atlético de Madrid, NK Maribor, Glasgow Celtic, FC Porto, Paris Saint-Germain, Boca Juniors, lan Corinthians.

Sajarah 
Sepatu lan sandhangan kanggo ulah raga saka Nike gampang dititeni saka logo prusahaan, para “swoosh”tik lan slogan “Just Do It”.

Dijupuk saka jeneng dewi Yunani kang ngemu tegesé Kamenangan, Nike ngadeg taun 1964 rikala atlet lan pangusaha Oregon kang jenenge Philim Knight duwé ide tuku sepatu lumayu saka Jepang supaya bisa saingan karo merk Jerman kaya Adida lan Puma kang banjur akèh ing pasar Amérikah Sarékat. Untunge ya iku sepatu Jepang luwih murah amarga upah buruhe luwih murah.

Dhèwèké wiwit ngidherake sepatu ing stadion atletik, banjur alon-alon saya akèh kang nuku sepatune. Tahun 1970-an Knight lan prusahaan liyané ndelok wiwitane revolusi ulah raga lumayu lan wiwit masaraje produk kanggo masarakat umum. Dhèwèké banjur rikat-cepetmbukak pasar kang luwih amba lan nggenti pamikiran sepatu ulah raga dadi sepatu fashion kang disenengi kabèh wong saka bocah cilik nganti wong tuwa.

Tahun 1979 Nike wis bisa nguwasani separo pasar ing AS lan pendapatane nganti US $ 149 yuta. Ana ing pertengahan taun 1980-an kaanan prusahaan kaya ora bisa ambruk, nanging ujug-ujug ana serangan saka saingane ya iku Reebok. Naging taun 1990 Nike bisa mimpin prusahaan manèh, mligi amarga ngenalake sepatu “Air Jorda” kang disengkuyung lan dipasarake déning bintang basket Michael Jordan.

Dina iki, Nike mertahanake posisiné mimpin pasar sepatu ulah raga lan dadi juru main wigati ing sandhangan lan aksesoris ulah raga. Majalah Fortune nglaporake pangadolan gedhene US $ 3,7 miliar ing taun 1994 lan untung US $ 299 juta (Fortune 1995). Kira-kira 60% saka pangadolan ing Amérikah Sarékat, 30 % ing Éropah lan 5 % ing Asia.
Etos prusahaan Nike ya iku ngatutake desikasi kang kuwat kanggo ulah raga lan kaséhatan. Staf ing kantor pusat prusahaan, Nike Kampus Dunia ing Beaverton, Oregon, diarepaje bisa ulah raga saben dinane. Dhèwèké dijelentrehake déning direktur Nike mawa "athletic, outdoor, lets-do-it-together types”.

Cathetan suku 

Merk Sepatu
Ulah raga
Taufik Wijaya inggih punika salah satunggaling pujangga saha sastrawan Indonésia ingkang taksih aktip ngasilaken karya- karyanipun. Taufik Wijaya miyos wonten ing Palembang, Sumatra Selatan, ing tangga 25 Dhésèmber 1970. Piyambakipun sapunika makarya kanggé detik.com, kejawi tetep nguri- uri kesenian ingkang dipunkuaosi. Kajawi punika, Taufik Wijaya ugi yasa saha ngemunah majalah kabudayan Musi Terus Mengalir.

Kulawarga 
Taufik Wijaya gesang ing dalem sesarengan kaliyan garwanipun, Dian Maulina saha kalih putranipun, inggih punika Bachtiar Syahri Wijaya saha Abdurachman Che Wijaya ing Kampung Kalidoni.

Asiling Karya 
Sapérangan naskah téater ingkang dipungarap inggih punika Ikan Asin 50 Tahun di Dalam Kaos Kaki (Studio Oncor Jakarta, 1995), Muria, Sandal Theklek Puncat di Dada (PMKRI Jakarta, 1997), Sepak bola Betapa Indahnya (Apek Palembang, 2002), saha kalebet satunggal tim dialog gagasan sesarengan kaliyan Djohan Hanafiah saha B. Trisman awit saking Prasasti 13 Abad Kebangkitan Sriwijaya karyanipun Erwan Suryanagara 2008).
Taufik Wijaya ugi aktip nyerat esai saha liputan ingkang lebet ing sapérangan médhia massa, kados ta pantau, detik.com, beritamusi.com, wisataloka.com, berita pagi, sriwijaya post, médhia indonesia. Piyambakipun ugi asring dados narasumber wonten ing sapérangan dhiskusi, kados ta “Sarasehan Nasional Pendidikan Budaya dan Karakter Bangsa” ingkang dipunadani déning Direktur Jenderal Pendidikan Tinggi Kementerian Pendidikan Nasional (2010). Kathah puisi saha sajakipun ingkang sampun dipundamel dados buku kados ta, Krisis di Kamar Mandi (kempalan sajak, 1995), Dari Pesan Nyonya (kempalan sajak, 1996), Juaro (novèl, 2005), 1001 Tukang Becak Mengejarku (kempalan sajak, 2006), Buntung (novèl, 2007), Aku Dimarahi Istri (kumpulan sajak digital, 2009, www.sajakdigital.blogspot.com). Boten namung punika, Taufik Wijaya ugi sampun asring dipunundahng kanggé maosaken puisinipun wonten ing Mimbar Penyair Abad 21 (Dewan Kesenian Jakarta, 1995), Cakrawala Sastra Indonesia 2005 (DKJ, 2006), Kumpulan Puisi Penyair International (DKJ-DKSS, 2006), Antologi de Poeticas (kumpulan puisi penyair Portugal, Indonesia, saha Malaysia, 2009).
Taufik Wijaya ugi sampun kathah pikantuk penghargaan kados ta Anugerah Batanghari Sembilan 2010 wonten ing babagan Sastra (DKSS) ing taun 2010.

Karya Tunggal 
 Krisis di Kamar Mandi (kumpulan sajak, 1995)
 Dari Pesan Nyonya (kumpulan sajak, 1996)
 Juaro (novèl, 2005),
 1001 Tukang Becak Mengejarku (kumpulan sajak, 2006)
 Buntung (novèl, 2007)
 Aku Dimarahi Istri (kumpulan sajak digital, 2009, www.sajakdigital.blogspot.com)
 Cagak (novèl, 2012)

Karya Bersama 
 Mimbar Penyair Abad 21 (Dewan Kesenian Jakarta, 1995)
 Cakrawala Sastra Indonesia 2005 (DKJ, 2006)
 Kumpulan Puisi Penyair International (DKJ-DKSS, 2006)
 Antologi de Poeticas (kumpulan puisi penyair Portugal, Indonesia, dan Malaysia, 2009)
 Akulah Musi (kumpulan puisi penyair Nusantara, Dewan Kesenian Sumatera Selatan, 2011)

Cathetan suku 

Sastrawan Indonésia
Monumen Bedhamèn Hiroshima utawi ingkang misuwur minangka  (Atomic Bomb Dome) inggih punika minangka yasan monumen ingkang dumunung ing pusat kutha Hiroshima, Prefektur Hiroshima, Jepang. Monumen ingkang awujud sapérangan gedung ingkang kasisa akibat jeblugan bom atom minangka salah satunggaling Situs Warisan Donya UNESCO wiwit taun 1996. Monumen minangka simbol pangareping umat manungsa saperlu perdamaian ing donya lan ngilangaken senjata nuklir.

Lokasi 
Monumen Bedhamèn Hiroshima dumunung ing salabeting Taman Monumen Bedhamèn Hiroshima ingkang dumunung ing sisih kreteg Aioi ingkang wujud huruf T. Wonten ing sisih kidul wonten kali Motoyasu, ing sisih lèr wonten jalur trem wonten ing kutha Hiroden, stasiun trem ingkang nama Genbaku Dome-mae lan stadion baseball ingkang minangka homebase tim baseball Hiroshima Carp. Sakitar 200 mèter ing sisih wétan wonten griya sakit Shima-byōin ingkang minangka hiposenter jeblugan nuklir.

Sajarah 
Wangunan kanthi gaya Arsitektur Barok kacampur kaliyan detail ornamén kanthi gaya obahan seni Art Nouveau Wina (Vienna Secession). Perancang déning arsiték saking Ceko ingkang nama Jan Letzel. Wangunan kanthi tingkat tiga kanthi sapérangan gedung kasungsun saking 5 tingkat lan lanté ngandhap tanah.

Pembangunan pungkasan nalika tanggal 5 April 1915 lan dipunresmikaken minangka Gedung Pameran Produk Industri Prefektur Hiroshima nalika tanggal 5 Agustus taun ingkang sami. Nalika taun 1921, nama gedung digantos dados Gedung Pameran Produk Perdagangan Prefektur Hiroshima. Nalika taun ingkang sami ugi, (1921), gedung dados papan dipunadani Festival Nasional Kue Tradisional lan Permen ingkang kaping 4. Nalika taun 1933 nama gedung digantos malih dados Gedung Promosi Industri Prefektur Hiroshima. Kajawi punika, gedung punika kathah dipunmanfaataken saperlu paméran barang-barang seni saéngga dipunanggep gadhah jasa babagan ndhérék misuwuraken kesenia ing Hiroshima.

Sakitar taun 1944, gedung boten malih dipunanggé minangka papan promosi produk Hiroshima, nanging dipundadosaken gedung Kantor Pekerjaan Umum wewengkon Chugoku lan Shikoku ingkang wonten ing sangandhapipun Kementerian Dalam Negeri lan kantor perusahaan swasta ingkang ébah ing babagan perkayuan lan kantor administrasi tlatah.

Akibat jeblugan 
Nalika tanggal 6 Agustus 1945 tabuh 08:15 énjing, bom atom ingkang nama Little Boy njeblug ing akasa kanthi inggil 580 mèter sanginggilipun lemah, ing nginggil lokasi ingkang dumunung sakitar 200 mèter sisih tenggara gedung. Sakitar 30 punggawa lan tiyang ingkang wonten ing salebeting gedung sadaya séda. Namung satunggal punggawa ingkang slamet, inggih punika tiyang penjaga malam ingkang kondur ing griya kanthi sepédha sakitar jam 08:00 énjing.

Cathetan suku 

 Genbaku Dome, Asahi Shimbun kantor cabang Hiroshima, Asahi Bunko, 1998. ISBN 4-02-261235-5

Situs Warisan Donya
Jepang
Widji Thukul, utawi ingkang gadhah nama asli Widji Widodo inggih salah satunggaling sastrawan saha pujangga lan aktivis ing Indonésia ingkang miyos wonten ing kampung Sorogenen, Sala, ing tanggal 26 Agustus 1963.
Widji Thukul miyos saking kulawarga tukang becak. Déné piyambakipun sampun remen nyerat puisi wiwit SD saha remen kaliyan dunya téater nalika sekolah ing SMP. Sareng kaliyan golongan Teater Jagat ipun, piyambakipun sampun naté dados pengamen puisi ingkang mlebet kampung saha kitha saking kampung setungga dhateng kampung sanèsipun. Widji Thukul ugi sampun naté gesang kanthi dodolan koran, dados calo karcis biyoskup, saha dados tukang pelitur ing satunggaling perusahaan mebel.
Sasampunipun rampung saking sekolah SMP, Widji Thukul lajeng nerasaken sekolah ing Sekolah Menengah Karawitan Indonesia (SMKI) Sala jurusan jogèd ngantos kelas kalih amargi boten gadhah arta.

Padamelanipun 
Sanajan boten gadhah arta kanggé nerasaken sekolahipun, Widji Thukul taksih aktip mentasaken kagiyatan teater saha nglukis kaliyan laré-laré ing kampungipun ing Kalangan, ing papan anggènipun piyambakipun saha garwa lan putra-putranipun sami lenggah. Ing taun 1994, sampun naté kadadosan aksi saking tani ing Ngawi, Jawa Wétan lan piyambakipun ingkang mandhegani masa kasebat saha ngawontenaken orasi saéngga piyambakipun dipuncekel pulisi saha dipungebuki kaliyan militèr.

Asiling Karya 
Wonten tigang sajakipun Widji Thukul ingkang misuwur saha dados sajak wajib ing saben aksi-aksi demonipun, inggih punika Peringatan, Sajak Suara, saha Bunga dan Tembok (ingkang sedayanipun kapacak wonten ing antologi "Mencari Tanah Lapang" ingkang dipunwedalaken déning Manus Amici, Walanda ing taun 1994. Nanging sajatosipun antologi kasebat dipunwedalaken kanthi kerjasam KITLV saha penerbit Hasta Mitra, Jakarta.
 Kekalih kempalan puisinipun inggih punika: Puisi Pelo saha Darman lan sanès-sanèsipun ingkang dipunwedalaken déning Taman Budaya Surakarta.
 Puisi: Bunga dan Tembok 
 Puisi: Peringatan 
 Puisi: Kesaksian

Prestasi dan penghargaan 
 1989, piymbakipun sampun naté dipunundhang wonten ing Kedubes Jerman ingkang mapan wonten ing Jakarta déning Goethe Institut.
 1991, piyambakipun sampun naté ngamen wonten ing Pasar Malam Puisi (Erasmus Huis; Pusat Kebudayaan Walanda, Jakarta).
 1991, piyambakipun pikantuk Wertheim Encourage Award ingkang dipuncaosaken Wertheim Stichting, Walanda, sesarengan kaliyan WS Rendra.
 2002, pikantuk penghargaan "Yap Thiam Hien Award 2002"
 2002, satunggaling filem dokumenter ngenging Widji Thukul ingkang dipundamel déning Tinuk Yampolsky.

Cathetan suku 

Sastrawan Indonésia
Lair 1963
utawi dipnsebut  inggih punika kapuloan ingkang kasungsun saking 30 pulo kanthi iklim subtropis lan tropis, papanipun 1.000 km (540 mil laut) ing kidul Tokyo, Jepang. "Kapuloan Bonin" inggih punika nama Inggris kanggé Ogasawara Guntō; bonin inggih punika lafal kuna kanggé tembung bunin wonten ing basa Jepang (無人 mujin) ingkang ateges "boten wonten penghuninipun". Kalih pulo kanthi penghuni ing Kapuloan Ogasawara inggih punika Chichi-jima (父島) ingkang dipundadosaken pusat administrasi Désa Ogasawara lan Haha-jima (母島) ingkang kalebet wewengkon Désa Ogasawara.

Istilah  saged ugi nyakup pulo-pulo sanès wewengkon Munisipalitas Ogasawara, kados ta Kapuloan Volcano kaliyan pulo-pulo alit sanès ingkang terpencil lan boten wonten penguninipun.

Nalika 1 Dhésèmber 2012, total populasi Désa Ogasawara dipunprakirakaken antawis 2.905 tiyang. SApérangan ageng penduduk dumunung ing Chichi-jima lan salangkungipun wonten ing Haha-jima.

Kapuloan Ogasawara boten naté dados péranganing bawana, saéngga sapérangan ageng flora lan fauna ngalami prosès evolusi piyambak. Amargi punika, pulo punika jejuluk "Galapagos saking Wétan", lan sampun dipunnominasikaken minangka Situs Warisan Donya UNESCO nalika 24 Juni 2011. Nus raksasa (génus Architeuthis) ingkag kapisanan suksés dipunfilmaken ing laut bébas Kapuloan Ogasawara nalika 27 September 2005, lan saged dipuntangkep nalika Dhésèmber 2006.

Radio teleskop kanthi diameter 25m dipunpasang ing Chichijima. Radio teleskop punika inggih salah satunggal stasiun proyek VERA (VLBI Exploration of Radio Astrometry), lan dipunoperasikaken déning Observatorium Astronomi Nasional Jepang.

Géografi lan Administrasi
Kapuloan Bonin kasungsun saking tiga subgrup, kalebet pulo-pulo utama.
 KapuloanMuko-jima (聟島列島 Muko-jima Rettō), rumiyin dipunsebut Kapuloan Parry;
 Muko-jima (聟島, teges barès: Pulo Pinangantén Kakung);
Yome-jima (嫁島, teges barès: Pulo Pinangantén Putri);
 Nakōdo-jima atau Nakadachi-jima (媒島, teges barès: Pulo Comblang);
Kita-no-jima (北ノ島 atau 北島, teges barès: Pulo Utara);
 KapuloanChichi-jima (父島列島 Chichi-jima Rettō), rumiyin Kapuloan Beechey;
Chichi-jima (父島, teges barès: Pulo Bapak) (pulo utama/rumiyin: Pulo Peel);
Ani-jima (兄島, teges barès: Pulo Kakang kakung) (Pulo Hog/Pulo Buckland);
Otōto-jima (弟島, teges barès: Pulo Rayi Kakung) (Pulo North/Pulo Stapleton)
Kapulauan Haha-jima (母島列島 Haha-jima Rettō), rumiyin Kapuloan Baily;
Haha-jima (母島, teges barès: Pulo Ibu);
Ane-jima (姉島, teges barès: Pulo Mbakyu Putri) lan;
Imōto-jima (妹島, teges barès: Pulo Rayi Putri).

Kanthi administratif, Kapuloan Volcano, Nishinoshima (Pulo Rosario), Okinotorishima (Parece Vela), lan Minamitorishima (Pulo Marcus) sapunika kalebet wewengkon munisipalitas Ogasawara. Nanging kanthi géografis, wiwit rumiyin boten dipunanggep minangka péranganing Kapuloan Bonin ingkang namung nyakup pulo-pulo kados ta Mukojima, Chichijima, lan Hahajima. Dhéfinisi historis Kapuloan Bonin (Ogasawara Guntō) boten sami persis kados dhéfinisi Pamaréntah Jepang.

Cathetan suku

Pranala njaba
  Desa Ogasawara (Japanese)
  Ogasawara Channel
  Waseda University — Hayashi Shihei. (1785). 三国通覧図説 (Sangoku Tsuran Zusetsu)

Jepang
Situs Warisan Donya
Danarto ingkang miyos wonten ingSragen, Jawa Tengah ing tanggal 27 Juni 1940 inggih punika salah satunggaling sastrawan saha pujangga Indonésia  Karya-karyanipun ingkang misuwur ing antawisipun kados ta kempalan carkak, Godlob. Kempalan cerpenipun ingkang sanès kanthi irah-irahan, Adam Ma'rifat, dados jawara bebungah Sastra 1982 Dewan Kesenian Jakarta, saha Bebungah Buku Utama 1982. Ing taun 2009, Danarto pikantuk Ahmad Bakrie Award kanggé babagan kesusasteraan.

Riwayat Pagesanganipun 
Danarto miyos ing Sragen saking tiyang sepuhipun Siti Aminah ingkang makarya dados bakulan ing pasar kabupatèn sragen saha bapakipun kanthi asma Djakio Hardjosoewarno, ingkang minangka buruh pabrik gendhis Modjo. Danarto inggih putra kaping sekawan saking gangsal sadulur. Piyambakipun gadhah garwa, Siti Zainab Luxfiati ingkang dados psikolog.
Danarto sampun naté ngrampungaken Sekolah Dasar (SD), lajeng sekolah ing tingkat SMP, lajeng nerasaken sekolah SMA pérangan sastra ing Sala. Lajeng ing taun 1958 – 1961 piyambakipun kuliah ing Akademi Kagunan Rupa Indonésia (ASRI) Yogyakarta jurusan Kagunan Lukis.
Ing sadangunipun kuliah ing ASRI Yogyakarta, piyambakipun aktip wonten ing Sanggar Bambu ingkang dipunpandhegani déning pelukis Sunarto Pr, saha aktip ndhirikaken Sanggar Bambu Jakarta. Ing taun 1979 – 1985 piyambakipun sampun naté makarya wonten ing majalah Zaman, lan ing taun 1976 ndhèrèk International Writing Program ing Universitas Iowa, Iowa City, Amérikah Sarékat. Taun 1983 dhateng wonten ing Festival Penyair Internasional ing Rotterdam, Walanda.
Danarto ugi sampun naté tumut ing Teater Sardono, ingkang sampun naté pentas ing Éropah Barat saha Asia, ing taun 1974. Kajawi ngawontenaken pentas ing Kanvas Kosong (1973), piyambakipun ugi ngamwontenaken pameran puisi konkret ing taun 1978. Ing tanggal 1 Januari 1986, Danarto rabi kaliyan Siti Zainab Luxfiati. Nanging 15 taun salajengipun, piyambakipun pegat kaliyan garwanipun.
Kajawi dados sastrawan, Danarto ugi misuwur dados pelukis ingkang sampun naté ngawontenaken pameran ing kathah kitha ing Indonésia saha ing njaban rangkah Indonésia. Minangka budayawan saha pujangga, piyambakipun naté ndhèrèk program nyerat ing njaban rangkah Indonésia, kados ta ing Kyoto, Jepang.

Asiling Karya 
 Godlob, kumpulan carkak, 1975
 Adam Ma'rifat, kumpulan carkak, 1982?
 Orang Jawa Naik Haji, catatan perjalanan ngibadah haji, 1983
 Asmaraloka
 Jogèd dari Langit
 Begitu Ya Begitu, Nanging Mbok Jangan Begitu
 Gergasi: Kumpulan Cerita Pendek 
 Berhala: Kumpulan Cerita Pendek 
 Abracadabra 
  Setangkai Melati di Sayap Jibril
 Kacapiring

Cathetan suku 

Sastrawan Indonésia
Lair 1940
Eko Tunas ingkang miyos wonten ing Tegal, Jawa Tengah, tanggal 18 Juli 1956 inggih punika salah satunggaling sastrawan saha pujangga Indonésia. Eko Tunas sampun remen nyerat, nglukis, saha maѐn teater wiwit taksih sekolah ing SMA. Piyambakipun sapunika gadhah dalem wonten ing Semarang. Atusan asiling seratanipun ingkang awujud (gurit, carkak, novèl, saha esai) sampun kapacak wonten ing kathah médhia massa ing Indonésia, kados ta ing: Pelopor Yogya, Masa Kini, Bernas, Kedaulatan Rakyat, Suara Merdeka, Wawasan, Cempaka, Bahari, Dharma, Surabaya Pos, Jawa Pos, Sinar Harapan, Suara Pembaruan, Suara Karya, Pelita, Republika, Kompas, Horison, lan sanès-sanèsipun. Ing warga masarakat Tegal, Eko Tunas misuwur minangka tiyang ingkang dados pelopor ngginakaken tembung John dan Jack, unen-unen kanggé nyeluk kancanipun ingkang sak umuran.

Riwayat Pagesanganipun 
Ing taun 1976, piyambakipun mlebet ing Sekolah Tinggi Seni Rupa Indonésia (STSRI) Yogyakarta jurusan Seni Lukis saha dados satunggal ing Sanggar bambu.
Ing sadangunipun sekolah ing Yogya, piyambakipun kekancan kaliyan Emha Ainun Nadjib, Ebiet G Ade, saha EH Kartanagara. Piyambakipun ugi sampun kathah ndhèrèk paméran ageng Sanggarbambu saha pameran Tiga Muda ing Tegal nalika taun 1978 sareng kaliyan Wowok Legowo saha Dadang Christanto. Ing taun 1981, piyambakipun mlebet IKIP Semarang jurusan seni rupa, saha ndhèrèk pameran mahasiswa ing Semarang saha Jakarta.
Novelipun ingkang kanthi irah-irahan Wayang Kertas, dados jawara Sayembara Cipta Cerita Bersambung Suara Merdeka taun 1990. Sapérangan cerpènipun ugi dipunwedalaken sesarengan kaliyan Dewan Kesenian Jakarta (DKJ) wonten ing buku Bidadari Sigarasa taun 2002 lan dipunwaosaken ing Taman Ismail Marzuki (TIM) Jakarta. Kempalan gurit ingkang sampun naté dipuncithak ing antawisipun inggih punika; Puisi-gurit Dolanan (1978), saha Yang Terhormat Rakyat (2000).
Ing taun 1978, sareng kaliyan Yono Daryono saha YY Haryoguritno madegaken Teater RSPD Tegal saha Studi Grup Sastra Tegal (SGST). Naskah teater ingkang sepisanan dipunpentasaken inggih kanthi irah – irahan Martoloyo Martopuro. Piyambakipun ingkang dados panyerat, sutradara, saha dados aktor utama. Lajeng piyambakipun gabung wonten ing Teater Dhome ing taun 1980 saha Teater Balling Semarang ing taun 2000. Lajeng madegaken Teater Pedalangan Semarang ing taun 1990. Piyambakipun sapunika asring méntasaken monolog ing sapérangan kitha ing Indonésia. Eko tunas ugi aktip nyerat gurit lagu kanggé golongan musik terapi Jayagatra Ungaran saking taun 2000 dumugi sapunika. Piyambakipun ugi asring dipunundang dados juri/pamedhar sabda wonten ing kompetisi/ pirembagan babagan sastra, teater, utawi seni rupa.

Naskah Drama 
 Martoloyo Martopuro
 Ronggeng Keramat
 Menunggu Tuyul
 Gerbong
 Sang Koruptor
 Langit Berkarat
 Rumah Tak Berpintu
 Palu Waktu
 Surat dari Tanah Kelahiran
 Meniti Buih
 Pasar Kobar

Cathetan suku 

Sastrawan Indonésia
Panitra Indonésia
Cibulan punika satunggaling objèk wisata ingkang awujud pemandian kanthi toya ingkang adhem ing wewengkon lèrèng Gunung Ciremai, Kabupatèn Kuningan, Jawa Kulon. Papan pariwisata punika kalebet satunggaling papan pariwisata tuwa dhéwé ing Kuningan . Objèk wisata punika resmi ing tanggal 27 Agustus 1939 déning Bupati Kuningan kala punika, ya iku R.A.A. Mohamand Achmad . Minangka cathetan objek wisata sanès ingkang wonten ing Kuningan inggih punika Kolam Linggarjati ing komplèks Taman Linggarjati Indah, Kacamatan Cilimus ; Kolam Cigugur ing Kacamatan Cigugur; lan Kolam Darma Loka ing Kacamatan Darma.

Sajarah 
Miturut cariyos ingkang wonten ing kalangan masarakat Désa Maniskidul lan masarakat Kuningan, ulam déwa ingkang wonten ing kolam Cibulan punika rumiyinipun prajurit-prajurit ingkang boten setya kaliyan pamaréntahan Prabu Siliwangi . Lajeng prajurit mau dipuntumak déning Prabu Siliwangi saéngga dados ulam. Wonten mitos malih bilih ulam ingkang wonten ing kolam punika saking rumiyin dumugi sapunika boten kirang lan boten nambah dados ajeg makaten kemawon. Manawi kolam dipunkuras, ulam-ulam punika ical boten ngertos dhateng pundi, anaging manawi kolam sampun dipunisi toya banjur kondur malih kados mula buka.

Kawontenan Kolam 
Ing objek wisata Cibulan punika wonten kalih kolam ageng awujud persegi panjang. Kolam ingkang kapisan gadhah ukuran 35x15 mèter persegi kanthi jero kirang langkung 2 mèter. Déné kolam ingkang kaping kalih punika kanthi ukuran 45x15 mèter persegi ingkang kapérang dados kalih pérangan. Pérangan kapisan punika kanthi jero 60 cm déné ingkang angka kalih punika kanthi jero 120 cm. Kalih kolam punika asring dipunkuras saben kalih minggu sapisan, saged ugi langkung gumantung kawontenan toyanipun.

Saben kolam ing Cibulan punika wonten puluhan ulam kanthi warni klawu radi ireng ingkang dipunwastani kancra bodas (Labeobarbus Dournesis) utawi iwak déwa (Cyprinus carpico) . Ukuranipun manéka warni wiwit saking 20-an cm dumugi satunggal mèter. Ulam déwa punika dipunanggep keramat déning warga ing kiwa-tengené wewengkon Désa Maniskidul amargi dipunpitadosi gadhah kaistimewaan tartamtu. Sanajan kathah ulam kancra bodas lan ulam déwa, kolam-kolam ing Cibulan kabikak minangka kolam kanggé pemandian umum.

Ing sisih kulon pemandian punika wonten pitu sumber mata air ingkang keramat kanthi nama ‘’Tujuh Sumur’’. Pitung mata air punika awujud kolam alit kanthi nama ‘’Sumur Kejayaan’’, ‘’Sumur Kemulyaan’’, ‘’Sumur Pengabulan’’, ‘’Sumur Cirancana’’, ‘’Sumur Cisadane’’, ‘’Sumur Kemudahan’’, lan ‘’Sumur Keselamatan’’ . Ing antawisipun pitung sumur punika, miturut mitosipun wonten salah satunggaling sumur ingkang wonten Kepiting emas inggih punika ‘’Sumur Cirancana’’, bilih sinten ingkang saged mirsani wujud kepiting utawi yuyu punika sadaya kekajengan saged kelajengan.

Cathetan suku 

Pariwisata
Jawa Kulon
Mitsuhiko (lair 1988) ya iku kelompok grup detektif cilik.

Detektif Conan
Genta Kojima (lair pada taun 1987) yaiku kelompok detektif cilik sisan temannya Conan. Pengisi suara genta yaiku Wataru Takagi, genta yaiku karakter dari Detektif Conan.

Detektif Conan
Talaga Remis punika papan pariwisata ingkang mapan wonten ing Kabupatèn Kuningan mliginipun wonten ing kaki Gunung Ceremai ing Désa Kaduela, Kacamatan Pasawahan, Kabupatèn Kuningan, Jawa Barat . Jarakipun saking kutha Kuningan kirang langkung 37 kilomèter, déné manawi saking Cirebon punika kirang langkung 13 kilomèter. Papan pariwisata punika winatesan kaliyan Kabupatèn Cirebon mliginipun Désa Cikalahang. Wiyaripun Talaga remis punika 3,25 hektar déné jeronipun dumugi 12 mèter saéngga toyanipun katingal bening .

Wana wisata Talaga Remis punika wiyaripun kirang langkung 13 Ha, déné wiyaripun tlaga punika 3,25 Ha  lan dipunkelola déning Perum Kehutanan Kabupatèn Kuningan. Ing kawasan Talaga Remis punika wonten 8 tlaga kados ta Tlaga Deleg, Tlaga Tespong, Tlaga Leat, Tlaga Leutik, Situ Ayu Salintang, Sumur Jalatunda, Tlaga Buruy, lan Tlaga Nilem . Wana wisata talaga Remis nyimpen manéka warni flora lan fauna kanthi jumlah kirang langkung 160 jinis tuwuhan kados ta sonokeling, malaka, kesambi lan sanèsipun. Salah satunggal ing dados daya tarik papan punika ya iku jinis tuwuhan langka Pisang Hyang.

Ètimologi 
Nama Talaga Remis punika gadhah teges piyambak, nama talaga punika Basa Sunda saking tembung telaga. Déné tembung remis mau dipunpendhet saking kéwan jinising kerang kanthi warna kuning ingkang kathah wonten ing kiwa-tengené tlaga, kéwan mau kawéntar kanthi sebatan remis.

Sajarah 
Miturut cariyos ingkang nyebar kanthi lesan ing masarakat Jawa Barat dhedhasar cariyos ingkang turun temurun punika, bilih Talaga Remis asalipun saking cucuran air mata Pangeran Salingsingan ingkang nangis boten mandheg nalika nampi wejangan saking Pangeran Sutajaya ingkang dados satunggaling kapitadosan Sultan Cirebon. Pangeran kalih punika nangis amargi rumangsa dosa sampun khianat dhateng nagaranipun amargi pangeran kekalih punika sami mungsuhan. Saéngga kadadosan perang trus-trusan saged mandeg sasampunipun dipunpisah lan dipunparingi wejangan déning Pangeran Sutajaya. Sapunika makan Pangeran Selingsingan wonten ing pinggiring Talaga Remis ingkang boten kénging dipunpirsani langsung déning para wisatawan . Kajawi punika wonten ugi cariyos Pangeran Purabaya ingkang wujudipun dados bulus utawi kura-kura. Bulus mau dipunparingi nama Si Mendung Purabaya ingkang gadhah wujud béda kaliyan sanèsipun.

Cathetan suku 

Tlaga
Pariwisata
Jawa Kulon
Hamsad Rangkuti ingkang miyos wonten ing Titikuning, Medan, Sumatera Utara ing tanggal 7 Mèi 1943 inggih punika salah satunggaling sastrawan saha pujangga Indonésia ingkang nyerat cerkak utawi carita pendek ingkang misuwur kanthi irah-irahan "Maukah Kau Menghapus Bekas Bibirnya di Bibirku dengan Bibirmu". Nama aslinipun Hamsad Rangkuti inggih punika Hasyim Rangkuti.

Biografi 
Sareng kaliyan gangsal sedhèrèkipun, Hamsad nelasaken jaman alitipun ing Kisaran, Asahan, Sumatra Utara. Piyambakipun remen ngrencangi bapakipun ingkang makarya minangka penjaga dalu ing pasar kitha perkebunan. Piyambakipun ugi mbiyantu ibunipun makarya dados bakul woh-wohan saha buruh ingkang pados uler ing kebon sotong.
Amargi boten saged lengganan koran saha mundhut buku, Hamsad sregep maos koran templek ing kantor wedana ingkang wonten. Saking koran-koran kala wau, piyambakipun saged tepang kaliyan karya-karyanipun pujangga ingkang sampun misuwur rumiyin, kados ta: Anton Chekov, Ernest Hemingway, Maxim Gorki, O. Henry, saha Pramoedya Ananta Toer. Lajeng wiwit punika piyambakipun remen kanggé nyerat karya sastra. Cariyos cekak ingkang sapisan dipundamel nalika taksih sekolah ing SMP ing Tanjungbalai, Asahan, ing taun 1959. Cerpenipun ingkang irah – irahanipun "Sebuah Nyanyian di Rambung Tua" kapacak wonten ing satunggaling koran ing Medan.
Hamsad namung saged nerasaken sekolah ngantos kelas 2 SMA ing taun 1961, amargi boten gadhah arta. Lajeng piyambakipun makarya dados punggawa sipil ing kantor kehakiman Komando Daerah Militer II Bukit Barisan ing Medan. Nanging, piyambakipun tetep kepéngin dados pengarang. Ing taun 1964, piyambakipun mlebet rombongan wakil pengaran Sumatra Utara ing Konferensi Karyawan Pengarang Seluruh Indonesia (KKPI) ingkang dipunadani ing Jakarta lan wiwit wekdal punika piyambaipun dumunung ing Balai Budaya, Jalan Gréja Theresia, Jakarta Pusat.

Asiling Karya

Kempalan Cerita Pendek 
 Bibir dalam Pispot (2003)
 Sampah Bulan Dhésèmber (2000)
 Lukisan Perkawinan (1982)
 Cemara (1982)

Novèl 
 Ketika Lampu Berwarna Merah (1981)

Penghargaan  
 Penghargaan Insan Seni Indonesia Mal Taman Anggrek & Musicafe (1999)
 Penghargaan Sastra Pamaréntah DKI (2000)
 Penghargaan Khusus Kompas amargi sampun setya kanggé nyerat carkak (2001)
 Penghargaan Sastra Pusat Basa (2001)
 Pemenang Cerita Anak Terbaik 75 Tahun Balai Pustaka (2001) kanggé "Umur Panjang untuk Tuan Joyokoroyo" saha Senyum "Seorang Jenderal pada 17 Agustus"
 SEA Write Award (2008)
 Khatulistiwa Literary Award 2003 kanggé Bibir dalam Pispot
 Bebungah Harapan Sayembara Menulis Novèl Dewan Kesenian Jakarta 1981 kanggé Ketika Lampu Berwarna Merah

Cathetan suku 

Sastrawan Indonésia
Panitra Indonésia
Wonten ing sérial manga lan anime Naruto, , inggih dipunkenal minangka  utawi Yondaime Hokage, inggih punika salah satunggaling ninja ingkang sampun nyègel siluman rubah buntut sanga wonten sajeroning badan putranipun, Naruto Uzumaki. Sasampunipun nglakoni panyègelan lan ugi ngyakinaken para warga supados boten nganggep Naruto minangka monster nanging malah minangka pahlawan, Minato séda amargi efek samping saking jurus wau.

Minato dipungambaraken meh sami kaliyan putranipun, lan ugi tiyang punika gadhah sapérangan sesambetan lan ugi saminipun. Minato sesarengan kaliyan kalih genin ingkang boten dipunkenal inggih punika murid saking Jiraiya. Piyambakipun ugi minangka dwija saking Kakashi Hatake, Obito Uchiha, lan Rin. Minato Namikaze gadah satunggal garwa ingkang namanipun inggih punika Kushina Uzumaki lan satunggal putra ingkang nama Naruto. Nama Naruto punika ndhèrèk nama kulawarga saking ibunipun, inggih punika 'Uzumaki'.

Bakat lan jurus 
Dipuncariyosaken bilih Minato minangka ninja ingkang langkung sekti ingkang dipunasilaken Konoha, kanthi bakat alami ingkang arang sanget. Minato ngripta pinten-pinten tèhnik ingkang mirunggan, kalebet  ingkang saged ndamel piyambakipun dumugi ing papan ingkang dipuntuju kanthi rikat, kanthi migunakaken segel ingkang mirunggan, utawi . Kanthi nggabungaken segel tumuju mring salebetting satunggal kunai utawi musuh, Minato saged pindah tumuju maring papan ingkang sampun dipunsegel tanpa narik kawigaten. Kawegigan punika ndamel piyambakipun dipunkenal minangka  utawi Si Kilat Kuning saking Konoha amargi piyambakipun saged obah kanthi rikat sanget (kanthi rambut ingkang kuning) meh boten saged katingal malah bilih tanpa urus punapa-punapa.Babagan punika dipuntedahaken kados ta refleks instan lan panci minangka kecepatan aslinipun.

Boten naté dipunmangertosi sepinten kiyatipun Minato sajeroning pertarungan. Nanging, salaminipun Perang Ageng Ninja ingkang kaping Tiga, parentah kanggé sigra mlajar dipunparingaken maring ninja mungsuh bilih dipunmangertosi bilih Minato katingal wonten ing paprangan.

Minato minangka pangripta Rasengan, salah satunggal tèhnik ingkang boten mbetahaken segel tangan, nanging migunakaken pusaran cakra ingkang terkonsentrasi wonten ing genggeman tangan ingkang njalari karisakan ingkang awrat sanget dhateng korbanipun. Putranipun, Naruto inggih nguwasani jurus punika. Malah ugi Naruto saged ngrembakakaken jurus punika dados Rasenshuriken kanthi nambahaken elemen ingkang dipuun gadhah piyambakipun, satunggal bab prakawis ingkang dèrèng naté dipunlakoni kaliyan Minato amargi kasedanipun ingkang rikat sanget. Minato inggih mangertosi kawruh ingkang jembar magepokan kaliyan Jurus Segel utawi fūinjutsu.

Cathetan suku 

 Profil Minato Namikaze

Anime
Prof. Dr. Kuntowijoyo (ugi saged kaserat Kuntowidjojo ingkang miyos wonten ing Sanden, Bantul, Yogyakarta, 18 September 1943 lan séda ing tanggal 22 Fèbruari 2005 inggih minangka salah satunggaling sastrawan, budayawan, saha sejarawan Indonésia ingkang misuwur.

Biografi 
Kuntowijoyo ngrampunaen pendhidhikan formal wonten ing Madrasah Ibtidaiyah ing Ngawonggo, Klaten. Lajeng piyambakipun nerasaken sekolah SMP ing Klaten, saha nerasaken SMA ing Sala, saderengipun lulus sarjana Sajarah wonten ing Univeritas Gadjah Mada ing taun 1969. Piyambakipun pikantuk gelar MA American History saking Universitas Connecticut, Amérikah Sarékat ing taun 1974,saha Ph.D Ilmu Sajarah saking Universitas Columbia ing taun 1980. Piyambakipun lajeng mucal dadosdosen ing Fakultas Sastra Universitas Gadjah Mada saha ingkang pungkasan ing gesangipun, piyambakipun dados Guru Besar Fakultas Ilmu Budaya, saha dados panaliti senior ing Pusat Studi dan Penelitian Kependudukan Universitas Gadjah Mada, Yogyakarta.
Kuntoijoyo séda amargi gadhah penyait komplikasi kados ta sesek napas, diare, saha ginjel ingkang dipunjalari amargi sampun pinten-pinten taun kénging serangan virus meningo enchephalitis. Piyambakipun nilar satunggal garwa saha kalih putra.

Asiling Karya 
Kuntowijaya wiwitan nyerat carita pendek, drama, esai, saha roman wiwit sekolah SMA. Lajeng nembé nalika piyambakipun kuliah ing Amérikah Sarékat, piyambakipun saged nyerat sajak, saha kalih kempalan puisi kanthi irah – irahan Isyarat (1976) saha Suluk Awang Uwung (1976).
Cerkakipun kapacak wonten ing majalah Horison, harian Kompas, saha kapilih dados carkak ingkang saé piyambak harian Kompas, inggih punika Laki-laki yang Kawin dengan Peri (1994), Sampan Asmara saha Pistol Bedhamèn (1995). Seratanipun ingkang wujud esai ugi kathah ingkang kapacak wonten ing koran.
 Kereta yang Berangkat Pagi Hari novèl (1966)
 Rumput Danau Bento drama (1969) pikantuk Bebungah Harapan Sayembara Penulisan Lakon Badan Pembina Teater Nasional Indonésia taun 1976
 Tidak Ada Waktu Bagi Nyonya Fatma drama (1972)
 Barda dan Cartas drama (1972)
 Topeng Kayu drama (1973)
 Khotbah di Atas Bukit novèl (1976)
 Impian Amérika novèl (1998)
 Hampir Sebuah Subversi kumpulan carkak (1999)

Penghargaan 
Sapérangan penghargaan ingkang sampun naté dipuntampi inggih saking carkak Dilarang Mencintai Bunga-Bunga dramanipun ingkang irah-irahanipun Tidak Ada Waktu bagi Nyonya Fatma, Barda dan Cartas (1972) saha Topeng Kayu pikantuk jawara wonten ing sayembara Penulisan Lakon Dewan Kesenian Jakarta 1972 saha 1973, inggih punika Bebungah Harapan saha Bebungah Kedua. Novelipun Pasar pikantuk bebungah wonten ing Sayembara Mengarang Roman Panitian Tahun Buku Internasional DKI 1972 (terbit dados buku taun 1994). Taun 1986 piyambakipun pikantuk bebungah Seni saking Pamaréntah Daerah Istimewa Yogyakarta.
Tahun 1999 piyambakipun nampi SEA Write Award dari karajan Thailand. 
Piyambakipun ugi pikantuk penghrgaan saking Pusat Pembinaan dan Pengembangan Basa Indonésia (1999), saha Majelis Sastra Asia Tenggara (Mastera) saking novèl Mantra Penjinak Ular (2001).

Cathetan suku 

Lair 1943
Pati 2005
Sastrawan Indonésia
Leila S. Chudori ingkang miyos ing Jakarta tanggal 12 Dhésèmber 1962 inggih kalebet salah satunggaling satrawan Indonesia ingkang sampun kathah ngasilaken karya wujud carita pendek, novèl, saha skenario drama televisi.

Biografi 
Leila kepilih makili Indonésia pikantuk beasiswa pendhidhikan ing "Lester B. Pearson College of the Pacific (United World Colleges)" ing Victoria, Kanada. Lajeng lulus sarjana Political Science dan Comparative Development Stuwonten inges saking Universitas Trent, Kanada.
Wiwit taun 1989 ngantos sapunika piyambakipun makarya dados wartawan ing majalah berita majalah Tempo. Ing warsa – warsa énggal dados wartawan, piyambakipun sampun wonten ingpuntugasaken kanggé ngliput masalah internasional mliginipun ing Filipina saha kasil mawancarai Présidhèn Cory Aquino ing taun 1989, 1991 wonten ing Pura Malacanang; Fang Lizhi seorang ahli Fisika saha salah satungaling pandhega saking obahan Tiannamen, Cina, WWC wonten ing Cambrige University ing taun 1992, Présidhèn Fidel Ramos wonten ing Manila ing taun 1992, Mahamantri Malaysia Mahathir Mohamad wonten ing Jakarta, ing taun 1992, Pemimpin PLO Yasser Arafat ing taun 1992 saha 2002 wonten ing Jakarta, Nelson Mandela ing taun 1992 wonten ing Jakarta, saha Pemimpin Mozambique Robert Mugabe ing taun 2003, wonten ing Jakarta. Sapunika Leila dados redktur senior majalah Tempo, saha gadhah tanggel jawab ing rubrik Basa saha taksih aktip nyerat resensi filem ing majalah wau.

Asiling Karya 
Karya – karyanipun Leila nalika yuswanipun 12 taun ingkang kapacak wonten ing majalah Si Kuncung, Kawanku, saha Hai. Nalika yuswanipun taksih alit sampun ngasilaken buku kempalan carkak kanthi irah –irahan “Sebuah Kejutan”, “Empat Pemuda Kecil”, saha “Seputih Hati Andra”. Nalika sampun diwasa, cariyosipun sampun naté kapacak wonten ing majalah Zaman, majalah sastra Horison, Matra, jurnal sastra Solidarity (Filipina), Menagerie (Indonesia), dan Tenggara (Malaysia). Buku kempalan cerpenipun kanthi irah-irahan Malam Terakhir sampun dipunterjemahaken wonten ing basa Jerman kanthi irah-irahan Die Letzte Nacht (Horlemman Verlag).

Buku 
 Kelopak-kelopak yang Berguguran (1984)
 Malam Terakhir:Kumpulan Cerpen' (1989)
 Menagerie 2 (Editor) (1993)
 Basa!Kumpulan Tulisan di Majalah Tempo olèh Amarzan Loebis, Goenawan Mohamad, Leila S. Chudori (Editor), Bambang Bujono (Editor)(2008)
 9 dari Nadira (2009)

Skenario 
 Dunia Tanpa Koma (2006)
 Drupadi (2009)

Penghargaan 
 Penulis Skenario Drama Televisi Terpuji (2006; Dunia Tanpa Koma)
 Penghargaan Sastra Badan Basa Indonesia (2011; 9 Dari Nadira)

Cathetan suku 

Sastrawati Indonésia
Panitra Indonésia
Negeri Melaka (Jawi: ملاك) utawi ugi dipunkenal minangka Melaka Papan Anggeganaya Bersejarah, 1989, minangka salah satunggal nagari (provinsi) ing Malaysia. Nalika taun 2008 Melaka lan George Town, dipunlebetaken UNESCO minangka kutha Warisan Donya (World Heritage). Negeri Melaka dipunnyatakaken minangka 'Melaka Maju' nalika 20.10.2010 ing tauh 20:10 mapan ing Stadion Hang Jebat ingkang dipunsampurnakaken déning Mahamantri Malaysia langsung saking Putra World Trade Centre (PWTC), Kuala Lumpur. Melaka ugi dipunnyatakaken minangka Negeri Bandar (Kutha) Teknologi Hijau.

Éwadéné minangka nagari ingkang kapisanan madegaken kesultanan Melayu, Melaka sapunika boten gadhah sultan, kosok wangsulipun nagari punika dipunpimpin déning satunggaling Tuan Yang Terutama (TYT) Negeri.

Pulitik

Kawasan Parlemen lan Dewan Perundang-undangan Negeri (DUN) 
 Melaka gadhah 6 kawasan Parlemen ssrta 28 kawasan Dewan Perundang-undangan Negeri (DUN).
 Punika minangka pratélan kawasan Parlemen lan Dewan Perundang-undangan Negeri (DUN) miturut persempadan paling énggal KPU.

P134 Masjid Tanah 
 N01 Kuala Linggi
 N02 Tanjung Bidara
 N03 Ayer Limau
 N04 Lendu
 N05 Taboh Nanging

P135 Alor Gajah 
 N06 Rembia
 N07 Gadek
 N08 Machap
 N09 Durèn Tunggal
 N10 Asahan

P136 Tangga Batu 
 N11 Sungai Udang
 N12 Pasisir Kundor
 N13 Paya Rumput
 N14 Kelebang

P137 Bukit Katil 
 N15 Bachang
 N16 Ayer Keroh
 N17 Bukit Baru
 N18 Ayer Molek

P138 Kota Melaka 
 N19 Kesidang
 N20 Kota Laksamana
 N21 Duyong
 N22 Bandar Hilir
 N23 Telok Mas

P139 Jasin 
 N24 Bemban
 N25 Rim
 N26 Serkam
 N27 Merlimau
 N28 Sungai Rambai

Laladan 
Melaka kasungsun saking 3 gabungan laladan utama, inggih punika:
 Melaka Tengah
 Alor Gajah
 Jasin

Kutha-kutha utama ing nagari Melaka inggih punika Bandar Melaka, Alor Gajah, Masjid Tanah, Jasin, Merlimau, Tampin lan Air Keroh.

Budaya 
Ing antawisipun budaya Melaka ingkang unik inggih punika dondang sayang.

Kutha-kutha kembar Melaka 
 Lisabon, Portugal (16 Januari 1984),
 Kuala Lumpur, Malaysia (15 April 1989),
 Hoorn, Walanda (8 November 1989),
 Valparaíso, Chili (24 Juni 1991)
 Nanjing, Cina (2001).

Griya Sakit 
Kajawi misuwur minangka kutha sajarah, wiwit taun 1990-an, Kutha Melaka, ugi kawéntar minangka papan "medical tourism", turis-turis saking Indonésia, Vietnam, Cina lan nagara-nagara asia sanèsipun rawuh saperlu pikantuk perawatan medis .

Sapérangan Griya Sakit ingkang papan dunungipun wonten ing Melaka antawisipun:
 Griya Sakit pamaréntah:
 Malacca General Hospital
 Jasin District Hospital
 Griya Sakit Swasta
 Putra Hospital (sadéréngipun dipunkenal minangka Southern Hospital, gadhahanipun pamaréntah laladan)
 Pasisir Hospital Ayer Keroh
 Makutha Medical Centre

Cathetan suku

Pranala njaba

Pamaréntahan Setempat 
 Situs resmi
 Halaman Resmi Majlis Papan Anggeganaya Melaka Bersejarah
 Halaman Resmi Majlis Perpapan anggeganan Alor Gajah
 Halaman Resmi Majlis Laladan Jasin

Sajarah Melaka 
 Sejarah Kolonial Walanda di Melaka
 Sejarah Kolonial Inggris di Melaka 
 World Heritage

Pulitik 
 PemilU XI Malaysia – 2004 

Negara bagéan ing Malaysia
Situs Warisan Donya